als_Latn dik_Latn sag_Latn
-
-
-
-
MagazinVozovi na vodonik kreću 2021.
- Montevizija
-
-
-
ShqipLajmet 09.11.2017
-
EnglishNegotiations on Brexit
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
22. 05. 2017. >> 17:12 0
Lajmet 22.05.2017
22.05.2017
Mali i Zi, shënon Ditën e Pavarësisë
Mali i Zi shënon 11 vjetorin e rivendosjes së pavarësisë, në shenje kujtimi në 21 majin e vitit 2006 kur në referendum ka ripërtërirë pavarësinë shtetërore. Sipas të dhënave zyrtare në referendum kanë votuar 419 mijë e 240 qytetarë ose 86.5 për qind nga numri i përgjithshëm i votuesve. Pavarësinë e Malit të Zi e kanë përkrahur 230 mije e 661 votues ose 55.5 për qind, kurse për shtetin e përbashkët me Serbinë kishin votuar 185 mijë e 2 ose 44.5 për qind. Për suksesin e referendumin nevojitej që atë ta përkrahin 55 për qind të votuesve që do të dalin në zgjedhje.
Kuvendi i Malit të Zi në seancën me 2 mars, në bazë të propozimit të presidentit të Republikës, Filip Vujanoviq, ka sjell vendimin që referendumi për statusin shtetërore juridikë të mbahet me 21 maj.
Kryetari i Komisionit republikanë për referendum ishte zgjedhur sllovaku, Frantishek Lipka. Kryeministri i Malit të Zi, Dushko Markoviq, ka theksuar të petën mbrëmje në pritjen solemne se Mali i Zi e ka siguruar vendin në shoqërinë dhe pranë tryezës ku fuqitë e mëdha sjellin vendime dhe kjo është garanci afatgjatë e pavarësisë së shtetit.
Siç ka theksuar, ekzistojnë shtete dhe popuj të cilat këtë nuk duhet ta bëjnë , sepse për shkak të madhësisë së tyre, forcës dhe kapacitetit dhe të zgjatjes shekullore kjo e drejtë u është dhënë njëherë e përgjithmonë.
F.Vujanoviq; Gjatë 11 viteve të pavarësisë janë arritur qëllimet strategjike
Mali i Zi gjatë 11 vjetëve nga vendosja e pavarësisë ka realizuar qëllim strategjike në politikën e jashtme, ka vlerësuar presidenti, Filip Vujanoviq, duke shtuar se nevojitet të arrihet edhe qëllimi kyç , zhvillimi i balancuar i vendit dhe ndërtimi i shtetit të drejtësisë sociale. Duke folur për zhvillimin e marrëdhënie të ardhshme ndërmjet Moskës zyrtare dhe Podgoricës dhe duke u përgjigjur në pyetjen se çfarë ka mund të bëjë Mali i Zi që marrëdhëniet e deritashme të futën e në zonën e bashkëpunimit , Vujanoviq, ka vlerësuar se duke e vlerësuar përvojat e tilla të raporteve me Rusinë të gjitha reagimet e Moskës duhet përjetuar me përgjegjësinë më të madhe shtetërore.
Suaza gjeopolitike me siguri do të ndryshojë dhe Rusia definitivisht do të pranojë faktin e anëtarësimit të Malit të Zi në NATO, dhe do të sillet si edhe ndaj të gjitha shteteve tjera të rajonit e që janë anëtare të NATO-s dhe me të cilat ka raporte tejet korrekte, ka theksuar presidenti, Vujanoviq.
S.Darmanoviq; Miti për miqësinë tradicionale me Rusinë, lidhet me të kaluarën
Mali i Zi nuk e përjeton Rusinë si shembull të sistemit demokratik , kurse miti për miqësinë tradicionale lidhet me të kaluarën e largët, ka vlerësuar ministri i punëve të jashtme, Srgjan Darmanoviq, duke shtuar se anëtarësimi në BE dhe në NATO-s nuk është inat i politikanëve , por orientim shtetëror.
Ai, ka vlerësuar se në Mal të Zi ekzistojnë ndarje të kamotshme dhe se dikur ato ishin në linja të ndryshme dhe se në historinë e re politike më së tepërmi këto përçarje janë shprehur përmes çështjes rreth statusit shtetëror.
Ai, konsideron se fjala është për përçarjet të cilat simbolizojnë pikësynimin e kursit tradicionalit drejtë lindjes dhe kursit modern drejtë vlerave të demokracive perëndimore. Siç ka theksuar, kundërshtarët e atëhershëm të pavarësisë së Malit të Zi dhe të vlerave perëndimore, në realitet kanë ndryshuar vetëm personalitetin udhëheqës. Ai ka theksuar se me anëtarësimin në NATO Mali i Zi, definitivisht, ka vërtetuar vendimin për pavarësi nga viti 2006 dhe ka vënë vulë në pavarësi dhe sigurinë e kufijve.
Edhe pas 11 vjetësh pavarësie, ende ekzistojnë përçarje
Mali i Zi dje shënoi 11 vjet të ripërtëritjes së pavarësisë, kur me 21 maj të vitit 2006 mbajti referendumin për pavarësinë, ku 55,5% votuan pro kurse 44,5% kundër pavarësisë. Përçarjet e vjetra, nga aspekti i politikanëve, ende ekzistojnë. Njëra palë është e kënaqur me punën që është bërë, kurse pala tjetër jo; të parët shohin përparim, të dytët stagnim. Mali i Zi për 11 vjet nga ripërtëritja e pavarësisë i ka arritur qëllimet strategjike në politikën e jashtme, deklaroi presidenti Filip Vujanoviq, duke theksuar se është e domosdoshme që të arrihet qëllimi kryesorë, zhvillimi i balancuar i vendit dhe ndërtimi i shtetit të barazisë sociale. Nga PDS, të cilët me 2006 ishin për pavarësinë e Malit të Zi dhe bartës së fushatës për pavarësi, janë të kënaqur me rezultatet e arritura, posaçërisht në planin ndërkombëtarë, kurse kolegët nga ideja për pavarësi, por që sot janë kundërshtarë politik, thonë se ka të arritura, por i kritikojnë mangësitë. Nga Demokracia e re serbe, NOVA, thonë se Mali i Zi sot është ashtu siç e dëshironte kryetari i PDS, Millo Gjukanoviq, ndërsa nga DEMOS-i theksojnë se ende ekzistojnë përçarje. Sipas disa politikanëve, që këtë datë ta përjetojnë të gjithë, duhet që 21 maji të riemërohet si dita e Malit të Zi; që 21 maji të mos konsiderohet dita e fituesve apo e humbësve, por kjo datë të jetë e pranueshme për të gjithë qytetarët e Malit të Zi. Kjo gjeneratë e qytetarëve dhe udhëheqësish të Malit të Zi ka realizuar, me rrugë paqësore dhe demokratike, detyrën më të madhe historike, ka ripërtëri shtetësinë, e ky është suksesi më i madh, deklaroi diplomati dhe koordinatori i Lëvizjes për Mali të Zi evropian, Branko Llukovac. Ai në intervistën për radion tonë, tha se anëtarësimi në NATO, rrjedha e suksesshme e bisedimeve për anëtarësim në BE, marrëdhëniet e mira fqinjësore, janë arritjet më të rëndësishme për 11 vjet të pavarësisë shtetërore të Malit të Zi. Ndërsa, intelektualët malazez thonë se rezultatet në aspektin e politikës së jashtme nuk vihen në dyshim. Nga ana tjetër, në planin e brendshëm nuk ka ardhur deri të rindërtimi i sistemit politik, që sipas tyre, vazhdon të ndikojë dhe të kontribuojë në përçarjet e shoqërisë.
M.Llajçak; me anëtarsëimin në NATO, Mali i Zi pozicionet në hartën e botës
Me anëtarësimin në NATO Mali i Zi pozicionohet në hartën e botës dhe ky akt ndihmon në forcimin ekonomik , politikë dhe në forcimin e profilit shtetëror të sigurisë, ka vlerësuar ministri i punëve të jashtme të Sllovakisë, Mirosllav Llajçak.
Anëtarësimi i Malit të Zi NATO, jep sinjal shumë të rëndësishëm: se politika e dyerve të hapura është e gjallë dhe konkrete dhe me këtë aleanca vërteton se është organizatë kredibile dhe i shpërblen ato vende të cilat janë të gatshme të pranojnë dhe të jetësojnë reforma strategjike.
Mali i Zi është fakt i qartë për këtë , ka theksuar Llajçak, në intervistën dhënë gazetës së Zagrebit “Veçernji List”, Ai , siç ka theksuar se është i bindur që aleanca edhe përmes Malit të Zi do të përhap stabilitetin dhe sigurinë në këtë pjesë jo të qetë të rajonit dhe se Podgorica do të bëhet promovuese e bashkëpunimit rajonal dhe do të forcojë imazhin e aleatit të besueshëm dhe të qartë.
Nesër, vazhdimi i protestës së nënave
Shfrytëzueset e kompensimeve për nënat me tre ose më tepër fëmijë do të organizojnë të martën protestë ka kumtuar Këshilli koordinues duke shtuar se nuk do të heqin dorë nga e drejta e arritur për jetë. Siç është kumtuar protesta është caktuar për në ora 17, para Kuvendit të Malit të Zi dhe do të organizohet edhe shëtitje protestuese.
Siç kanë theksuar qeveria dhe gjyqi kushtetutës të Malit të Zi përpiqen të gjënë rrugëdalje nga situata të cilën e kanë shkaktuar ato vetë.
Shfrytëzueset e këtyre kompensimeve i kanë ftuar të gjithë , të cilët ndihen si ato , të gjitha OJQ , sindikatat dhe partitë politike që tu ndihmojnë në mbrojtjen e ligjit për të drejtën e arritur dhe njëkohësisht për mbrojtjen e shtetit të Malit të Zi.
Së shpejti, caktimi elektronik i vizitave
Pacientët brenda dy muajsh do të jenë në gjendje që pa shkuar të mjeku të caktojnë vizitën përmes internetit dhe do të kenë mundësi që deri në fund të vitit në telefonin e vetë ose kompjuter të kenë pasqyrën komplete të analizave laboratorike dhe të recetave të mjekut. Këtë, për gazetën Vjesti, e ka kumtuar drejtori i Fondit për sigurimin shëndetësor Sead Çirgiq, duke shtuar se në vitin e ardhshëm librezat aktuale të shëndetit mund të zëvendësohen me ato elektronike dhe deri në fund të këtij viti recetat aktuale për medikamente mund ti takojnë të kalueses. Ai ka theksuar se shpenzimet e pushimeve mjekësore për 4 muajt e parë të këtij viti janë zvogëluar për 500 mijë euro krahasuar me vitin e kaluar.
Mbrojtje shëndetësore edhe gjatë ditëve të festës
Shtëpia e shëndetit Podgorica gjatë ditëve të festës , sot më me 22 dhe nesër me 23 maj, do tu ofrojë qytetarëve mbrojtjen shëndetësore në Bllokun 5, Nova Varosh , në Konikë, në Tuz dhe në Zet.
Mjekët e zgjedhur për të rritur do të punojnë në objektet shëndetësore në Bllokun 5, Nova Varosh dhe në Konikë prej orës 7 deri në ora 21, kurse mjekët e zgjedhur për fëmijë do të punojnë në Nova Varosh 24 orë në ditë, thuhet në kumtesë. Gjatë ditëve të festës Shtëpitë e shëndetit në Tuz dhe në Zet, do të punojnë prej orës 7 deri në ora 15.
Edhe 1 muaj afat për të aplikuar për anëtarësim në UNESCO
Muaji qershor është vendimtar nëse Kosova do të aplikojë sërish për anëtarësim në UNESCO.
Në sesionin e 21’të Asambleja e Përgjithshme e Organizatës së Kombeve të Bashkuara për Arsim, Shkencë dhe Kulturë në rast të një aplikimi të Kosovës, do ta votonte anëtarësimin në muajin nëntor, në Paris.
Por deri me tani nuk është bërë e qartë nëse Kosova do të aplikojë apo jo, pasi Ministrisë së Punëve të Jashtme nuk i ngutet për këtë çështje duke konsideruar se ka kohë.
Zyrtarë të Ministrisë së Punëve të Jashtme i kanë thënë arbresh.info se është ende herët për të dhënë deklaratë për një aplikim të mundshëm në UNESCO.
Ndërkohë, ende pa aplikuar Serbia ka angazhuar fuqishëm lobimin kundër anëtarësimit të Kosovës në këtë organizatë ndërkombëtare, proces të cilin e kishte penguar edhe në aplikimin e parë para dy viteve.
Në zgjedhjet e qershorit në Kosovë marrin pjesë gjashtë subjekte politike serbe
Në zgjedhjet e parakohshme parlamentare të 11 qershorit në Kosovës do të marrin pjesë 6 subjekte politike serbe, në mesin e tyre 4 parti, një koalicion dhe një iniciativë qytetare.
Këto janë subjektet serbe që garojnë në këto zgjedhje: 1. Lista Serbe e udhëhequr nga Sllavko Simiqin, 2. Partia Demokratike Progresiste e drejtuar nga Nenad Rashiq, 3. Partia Liberale -SLS e Sllobodan Petroviqit, 4. Partia Përparimtare e Kosovës që udhëhiqet nga Aleksandër Grujiq 5. Koalicioni Partia e Serbëve të Kosovës e Aleksandër Jabllanoviqit dhe 6. Iniciativa qytetare -Lidhja Patriotike Serbe, transmeton lajmi.net.
Formimi i Qeverisë, brenda kësaj jave
Grupet e punës të partive politike, të paktën zyrtarisht, nuk janë takuar gjatë ditës për diskutuar për modalitetet e bashkëpunimit në pushtetin e ri.
Megjithatë siç mësohet se komunikimi mes tyre vazhdon kurse programi qeveritar i LSDM-së është baza mbi të cilën diskutohet dhe ku janë rishikuar disa detaje të caktuara të cilat kanë qenë pikë interesi e partive shqiptare. Për të hënën, pritet një takim tjetër mes dy krerëve Zoran Zaev dhe Ali Ahmeti ku flitet se do të hapet edhe diskutimi për ndarjen e resorëve. Burime të Alsat M informojnë se LSDM-ja brenda partisë tashmë e ka vendosur çështjen e resorëve dhe emrave nga të cilat ata do të drejtohen.
O.Benedikt: Beogradi të kryej vetë detyrat
Shefi i delegacionit të BE-së, Oskar Benedikt, në një vizitë pune që zhvilloi në Serbi deklaroi se, me gjithë përparimin në disa fusha, është në dorën e vetë Serbisë të kryejë punët e shtëpisë që të mundësohet anëtarësimi në BE.
“Dialogu nuk ka ngecur, ndoshta po zgjatë pak më tepër, por shkaku është reforma”, deklaroi shefi i delegacionit të BE-së Oskar Benedikt, njoftojnë mediat serbe.
Tutje ai shtoi se nuk është në dorën e BE-së të bëjë përparimet e duhura por në vet Serbinë që, në dobi të qytetarëve të sajë, të zbatojë reformat e kërkuara, transmeton RTK.
Për të shpejtuar procesin e anëtarësimit duhet kryer ndryshimet kushtetuese për sundimin e ligjit dhe lufta ndaj korrupsionit e krimit të organizuar, etj.
Tramp, fletë në Riad për raportet e SHBA me vendet e fesë islame
Presidenti Donald Trump në ditën e dytë të vizitës në Riad foli për rolin e fesë dhe raportet e SHBA me vendet e fesë islame. Trump tha se SHBA dëshiron të krijojë një aleancë kundër ekstremizmit. “Nuk kam ardhur këtu për të dhënë këshilla të mira, për të treguar se si duhet të jetojnë ata, të themi se kush janë ata dhe cfarë duhet të bëjnë”, tha Trump i cili shtoi: “SHBA duan një partneritet”.
Kjo është një luftë e të mirës kundër të keqes, tha ai duke folur për terrorizmin. Trump u bëri thirrje vendeve arabe që terroristëve të mos u lënë vend askund në vendet e tyre”. 70-vjeçari paraqiti edhe vizionet e tij për raportet me fenë islame.
Në ditën e parë Trumpi nënshkroi në Riad marrëveshje ushtarake në vlerë prej më shumë se 350 miliardë dollarë. “Kjo ishte një ditë e jashtëzakonshme”, tha Trump pas takimit me Mbretin saudit Salman.
Agjencia shtetërore e lajmeve SPA tha se janë nënshkruar 34 marrëveshje. Ndër to edhe ajo për armatime, në vlerë prej gati 110 miliardë dollarë – që është një prej marrëveshjeve më të mëdha në historinë amerikane. Ministri i Jashtëm amerikan, Rex Tillerson tha në Riad se këtu garantohet “siguria afatgjate e Arabisë Saudite dhe e gjithë rajonit”.
Zarif, kritikon presidentin Tramp, për nënshkrimin e marrëveshjeve me A.Saudite
Ministri i Jashtëm i Iranit, Mohammad Javad Zarif, e kritikoi dje presidentin e Shteteve të Bashkuara, Donald Trump, për nënshkrimin e marrëveshjes për armë dhe marrëveshjeve të tjera për investime në vlerë qindra miliarda dollarë me Arabinë Saudite, rivalin e madh të Teheranit në Lindje të Mesme.
Komentet e Zarif erdhën vetëm disa orë pas vizitës së Trumpit në Arabinë Saudite, ku presidenti amerikan u bëri thirrje liderëve arabë dhe islamikë që të bashkohen për t’i mposhtur ekstremistët islamikë.
Trump e veçoi Iranin si sponsorin kryesor të grupeve militante, duke ia dërguar një mesazh të ashpër Teheranit një ditë pasi Hassan Rouhani e fitoi mandatin e dytë si president i Iranit.
Duke e prezantuar Trumpin, mbreti Salman i Arabisë Saudite e përshkroi Teheranin si armik të përbashkët dhe burim të terrorizmit që Uashingtoni dhe Riadi duhet ta luftojnë së bashku.
Është evakuar sot ndërtesa e SPD , në Berlin
Policia gjermane i ka evakuuar sot zyrat qendrore të Partisë Social Demokratike (SPD) në Berlin, pas gjetjes së një mjeti të dyshimtë në zyrën e postës në ndërtesën e kësaj partie, njofton një zëdhënësi i kësaj partie. .
Të gjithë punëtorët janë evakuuar nga ndërtesa, përfshirë edhe anëtarët e lartë të SPD-së, të cilët ishin mbledhur për një takim javor për të diskutuar rreth manifesto-s së partisë së tyre për zgjedhjet e 24 shtatorit, njofton ky zëdhënës.
Në muajin mars, autoritetet gjermane zbuluan një pako që përmbante një libër në të cilën fshihej eksplozivë dhe ishte dërguar në adresë të ministrit të Financave, Wolfgang Schaeuble, i cili vjen nga partia konservatore e kancelares Angela Merkel.
Partia e qendrës së majtë, SPD, është momentalisht partnere në koalicionin qeverisës të Merkelit.
Sulm vdekjeprurës në luginën Tirah, në Pakistan
Së paku pesë njerëz, përfshirë një ushtar, janë vrarë në veriperëndim të Pakistanit, pasi automojeti me të cilin udhëtonin, ka hasur në një bombë, të vendosur në anë të rrugës.
“Incidenti ka ndodhur në Luginën Tirah, pranë kufirit me Afganistanin”, tha zyrtari i administratës lokale, Manzoor Bukhari.
Makina është shkatërruar krejtësisht dhe nuk ka të mbijetuar, shtoi ai.
Në fundjavë, në të njëjtin rajon, janë vrarë katër policë pakistanezë nga të shtënat me talibanët.
Lugina Tirah dikur ka shërbyer si strehë për militantët islamikë.
Phenjani, konfirmon testimin e një rakete tjetër balistike
Koreja e Veriut konfirmoi se ka testuar “me sukses” një tjetër raketë balistike, me rreze të mesme veprimi.
Agjencia shtetërore e lajmeve KCNA tha sot se arma, e testuar të dielën, është e gatshme për veprim ushtarak.
Shtëpia e Bardhë tha se raketa ka pasur rreze më të shkurtër se ato që janë përdorur në tre testet e fundit të Koresë së Veriut.
Të hënën e kaluar, Këshilli i Sigurimit i Kombeve të Bashkuara ka kërkuar sërish nga Phenjani të ndalojë provat e tilla dhe të tregojë “angazhim të sinqetë” për çarmatim.
Muajve të fundit, Koreja e Veriut ka intensifikuar kërcënimet, duke thënë se ka kapacitet për të goditur SHBA-në me raketa që mund të bartin koka bërthamore.
Nesër, mot i ndryshueshëm
Në Mal të Zi, mban mot me vranësira të pakta, në viset veriore deri plotësisht i vranët dhe i thatë. Frynë erë e dobët deri e mesme , vende vende e fortë veriore dhe perëndimore.
Temperaturat në orën 14: Podgoricë e H. Novi 27 g, Budvë e Ulqin 24, Tivar 23, Petrovac e Cetinë 22, Nikshiq 21, Kollashin e Shavnik 18, Plluzhin 17, Plevle, Mojkovac e B. Pole 16, Beranë e Andrievicë 15, Plavë e Rozhaj 13 dhe në Zhablak 12 g.
Për nesër parashihet të mbajë mot me vranësira të ndryshueshme dhe intervale me diell , në viset veriore vende vende janë të mundshme të reshura të përkohshme të shiut. Do të fryjë erë e dobët deri mesatare e drejtimeve të ndryshme.
Temperatura e mëngjesit prej 5 deri në 15, kurse më e larta e ditës prej 17 deri në 27 g. c.
unk unk unk unk ibo_Latn grn_Latn unk unk unk als_Latn unk eng_Latn als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn